Záujem potvrdil aj Fabrizio Romano! Žilinský klenot je na roztrhanie, 18-ročný Slovák očaril gigantov

Slovenský futbal možno čoskoro zaznamená ďalší prestupový trhák. Iba 18-ročný defenzívny univerzál z MŠK Žilina Tobiáš Pališčák vzbudil pozornosť európskych gigantov. V súvislosti s jeho menom sa čoraz hlasnejšie skloňuje slávny FC Barcelona, no do boja sa zapojil aj Salzburg a tímy zo Serie A.